Casa d'a villa

A casa d'a villa ye, tradicionalment en aragonés, l'edificio que fa de seu d'o municipio y concello municipal en caso de que a suya cabecera siga una villa. Si a capital municipal ye una ciudat l'edificio se conoixe como casa d'a ciudat, mientres que si ye un lugar será casa d'o lugar. En ocasions a casa d'a villa ye un edificio con gran intrés artistico. En Aragón bi ha eixemplos de casas d'a villa renaixentistas. Denominacions A denominación casa d'a villa a vegadas con ciertos verbos no leva articlo definiu, como veyemos en A Lueca y en atros pocos textos: En aragonés, a diferencia d'o castellano, se fa distinción entre l'edificio fisico, casa d'a villa y a institución que l'ocupa: concello (u en benasqués achuntament). Atras denominacions de l'edificio seu d'o concello municipal son casa lugar, casa d'o lugar y casa'l lugar. En cheso ye casa de la villa, en benasqués ye casa de la vila, coincidindo foneticament con o catalán. O emplego casa d'a villa u casa de la villa seguntes l'articlo que s'emplegue en cada comarca ha estau prou estendillau pa que encara en Andorra y Chiprana retulen oficialment l'edificio municipal casa de la villa. Notas Referencias